26.9.2023 г.
BG
Официален вестник на Европейския съюз
L 237/867
б) рамките на договора (вж. параграф 34) се променят по такъв начин, че паричните потоци да бъдат включени в рамките на договора, ако те произтичат от реално задължение на предприятието да достави парични средства на настояща или бъдеща дата.
Предприятието няма реално задължение да достави парични средства, ако има практическата възможност да определи цена за обещанието да предостави парични средства, която в пълна степен отразява размера на обещаните парични средства и свързаните рискове; в) разпределянето на печалбата по договорната услуга (вж. параграф 44, буква д) и параграф 45, буква д) се изменя по такъв начин, че предприятието признава печалбата по договорната услуга за срока на групата от договори по систематичен начин, отразяващ прехвърлянето на инвестиционни услуги по договора.
ИЗМЕНЕНИЕ И ОТПИСВАНЕ
Изменение на застрахователен договор 72
Ако условията на застрахователен договор бъдат изменени, например чрез споразумение между страните по договора или чрез промяна в нормативен акт, предприятието отписва първоначалния договор и признава изменения договор като нов договор, като прилага МСФО 17 или други приложими стандарти, единствено ако е изпълнено някое от условията, посочени в букви а)— в).
Упражняването на дадено право, включено в условията на договор, не представлява изменение.
Тези условия са: а) ако изменените условия са били включени от началото на договора: i) измененият договор би бил изключен от обхвата на МСФО 17, като се прилагат параграфи 3—8А; ii) предприятието би отделило различни компоненти от основния застрахователен договор, като прилага параграфи 10—13, вследствие на което да се получи различен застрахователен договор, към който би бил прилаган МСФО 17; iii) измененият договор би имал значително по-различни рамки при прилагането на параграф 34; или iv) измененият договор би бил включен в различна група от договори при прилагането на параграфи 14—24; б) първоначалният договор е отговарял на определението за застрахователен договор с характеристики на пряко участие, но измененият договор вече не отговаря на това определение, или обратното; или в) предприятието е приложило подхода на разпределяне на премиите според параграфи 53—59 или параграфи 69 —70 към първоначалния договор, но вследствие на измененията договорът вече не отговаря на критериите за допустимост за този подход според параграф 53 или параграф 69.
73
Ако дадено изменение на договор не отговаря на нито едно от условията в параграф 72, предприятието разглежда промените в паричните потоци, които са причинени от изменението, като промени в приблизителните оценки на паричните потоци за изпълнение при прилагане на параграфи 40—52.
Отписване
74
Предприятието отписва застрахователен договор единствено когато: а) той е погасен, т.е. когато задължението, посочено в застрахователния договор, изтече или бъде изпълнено или отменено; или б) е изпълнено някое от условията в параграф 72.